Reims nggadhahi manéka warni muséum.[29] Muséum paling sepuh punika Muséum Seni Beaux ing Reims ingkang dipundamel taun 1794.[29] Wangunan sanèsipun kados Gréja Saint-Denis dipunwangun taun 1908.[29] Biara punika taksih njagi manéka karya seni abad ka-15 ngantos abad ka-20.[29] Wonten ugi Muséum Seni ing Champagne-Ardenne ingkang nyimpen koléksi 600 karya seni lukisan, fotografi, gambar vidéo, lan sanès-sanèsipun.[30] Muséum Vergeur satunggalipun muséum sepuh ing Reims.[31] Muséum Vergeur nggadhahi koléksi awit abad ka-20, 50 koléksi lukisan karya Albert Durer, karya saking Asia abad ka-19 ingkang dipunkempalaken Hugues Krafft.[31]